**Joni Jurmo** (s. 19. huhtikuuta 2002 Espoo) on suomalainen jääkiekkopuolustaja, joka pelaa NHL-seura Calgary Flamesin organisaatiossa. Hän pelaa kaudella 2023–2024 ammattilaistryout-sopimuksella AHL-joukkue Calgary Wranglersissa.

Ura
---

### Seuraura

Jurmo on Espoon Jääklubin kasvatti. Hän siirtyi juniorina sittemmin Jokereihin. Jurmo oli kaudella 2017–2018 C-nuorten SM-sarjassa joukkueensa tehokkain puolustaja tehoilla 4+11=15. Kaudella 2018–2019 hän oli Jokereiden B-nuorten tehokkain puolustaja tehoilla 3+20=23. Jurmo voitti kauden päätteeksi B-nuorten Suomen-mestaruuden. Hänet palkittiin koko B-nuorten SM-sarjan parhaana puolustajana Pekka Marjamäki -palkinnolla ja valittiin ensimmäiseen tähdistökentälliseen. Kaudella 2019–2020 Jurmo valittiin A-nuorten SM-liigan helmikuun parhaaksi nuoreksi pelaajaksi.

Maaliskuussa 2020 Jurmo teki kolmivuotisen SM-liigasopimuksen JYPin kanssa. Hän teki liigadebyyttinsä kauden 2020–2021 avauskierroksella 2. lokakuuta 2020 Helsingin IFK:ta vastaan. Jurmo merkittiin JYPin kolmospuolustajapariin Aleksi Salosen viereen. Hän sai ottelussa jääaikaa 9.41 minuuttia ja Jurmo keräsi teholukeman –2. Hän pelasi kauden aikana SM-liigassa 20 runkosarjaottelua ilman tehopisteitä sekä neljä ottelua JYPin U20-junioreissa, kunnes helmikuussa 2021 seura lainasi hänet toistaiseksi voimassa olevalla sopimuksella Mestis-joukkue Kiekko-Espooseen. Jurmo pelasi siellä kauden loppuun tehden kymmenessä runkosarjaottelussa tehot 3+5=8 ja kahdessa playoff-ottelussa tehot 1+1=2.

Vancouver Canucks varasi Jurmon kolmannella kierroksella 82. pelaajana NHL:n varaustilaisuudessa 2020.

Jurmon sopimus JYPin kanssa purettiin jo kauden 2020–2021 jälkeen. Toukokuussa 2021 hän teki kaksivuotinen ja kahden kuukauden mittaisen tryoutin sisältävän sopimuksen Mikkelin Jukureiden kanssa. Jurmo teki liigauransa avausmaalin kauden 2021–2022 kuudennella kierroksella 28. syyskuuta 2021 vieraissa Helsingin IFK:ta vastaan vastustajan tyhjään maaliin, kun hän viimeisteli Jukureille 3–5-loppulukemat. Liigauransa toisen ja ensimmäisen maalinsa vastustajan maalivahdin taakse Jurmo teki 8. helmikuuta 2022 Tampereen Ilvestä vastaan maalivahti Marek Langhamerin taakse. Hänen osumansa jäi Jukurien 3–1-voittoon päättyneen ottelun voittomaaliksi. Kaikkiaan Jurmo pelasi varsinaisen SM-liigan tulokaskautensa aikana 50 runkosarjaottelua tehopistein 2+8=10 ja neljä playoff-ottelua ilman tehopisteitä. Kaudella 2022–2023 hän teki 52 runkosarjaottelussa tehot 5+8=13. Jurmo oli Jukurien eniten maaleja tehnyt puolustaja.

Kaudeksi 2023–2024 Jurmo siirtyi kaksivuotisella sopimuksella Tampereen Ilvekseen. Joukkuetta valmensi hänelle alle 20-vuotiaiden maajoukkueesta tuttu Antti Pennanen. Tammikuussa 2024 Jurmon sopimus Ilveksen kanssa seuraavasta kaudesta 2024–2025 kuitenkin purettiin ja hänet vuokrattiin loppukaudeksi KooKoohon, jonka kanssa Jurmo teki myös kevääseen 2025 ulottuvan sopimuksen. Vastavaasti KooKoosta Ilvekseen siirtyi Juho Rautanen.

Helmikuussa 2024 Vancouver Canucks kauppasi Jurmon pelaajaoikeudet, hyökkääjä Andrei Kuzmenkon, puolustaja Hunter Brzustewiczin sekä ensimmäisen ja ehdollisen neljännen kierroksen varausvuorot vuoden 2024 varaustilaisuudessa Calgary Flamesiin vaihdossa hyökkääjä Elias Lindholmiin. Maaliskuussa 2024 Jurmo teki kaksivuotisen tulokassopimuksen Flamesin kanssa. Hänen kausipalkkansa NHL:n puolella on 775 000 dollaria, AHL:n puolella 75 000 dollaria ja Jurmon sopimukseen sisältyi myös 75 000 dollarin allekirjoitusbonus. Kolme päivää myöhemmin hänen uutisoitiin liittyvän ammattilaistryout-sopimuksella AHL-joukkue Calgary Wranglersiin.

### Maajoukkueura

Jurmo pelasi alle 20-vuotiaiden MM-kilpailuissa vuonna 2022, jolloin hän voitti hopeaa. Yhteensä Jurmo on pelannut 17 nuorten ja 16 poikien maaottelua.

Pelityyli
---------

Jurmo on maininnut hänen vahvuuksiensa olevansa kiekollisessa pelaamisessa sekä luistelussa. Jurmo pystyy omien sanojensa mukaan avaamaan peliä ja pitämään kiekkoa hyökkäyspäässä sekä maininnut pisteidenteon omaksi jutukseen. Jukureiden päävalmentaja Olli Jokinen luonnehti Jurmoa toukokuussa 2021:

> »Jurmo on vahva luistelija, joka pystyy hyvän luistelutekniikkansa sekä liikkuvuutensa ansiosta tukemaan hyökkäyksiä sekä operoimaan viivalla. Hän on myös iso ja ulottuva pelaaja, jolla on valtavasti potentiaalia, mutta vaatii myös fyysistä sekä henkistä kehittymistä, jotta voi päästä tavoitteisiinsa.» 
> 
>

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Jokerit | A-SM | 5 | 0 | 1 | 1 | 2 | – | – | – | – | – |
| 2019–2020 | Jokerit | A-SM | 43 | 5 | 23 | 28 | 28 | 1 | 0 | 0 | 0 | 0 |
| 2020–2021 | JYP | A-SM | 4 | 1 | 3 | 4 | 0 | – | – | – | – | – |
|  | JYP | SM-liiga | 20 | 0 | 0 | 0 | 39 | – | – | – | – | – |
|  | Kiekko-Espoo | Mestis | 10 | 3 | 5 | 8 | 14 | 2 | 1 | 1 | 2 | 0 |
| 2021–2022 | Jukurit | SM-liiga | 50 | 2 | 8 | 10 | 18 | 4 | 0 | 0 | 0 | 0 | JMM | 7 | 0 | 1 | 1 | 0 |
| 2022–2023 | Jukurit | SM-liiga | 52 | 5 | 8 | 13 | 38 | – | – | – | – | – |
| 2023–2024 | Ilves | SM-liiga | 28 | 0 | 1 | 1 | 4 | – | – | – | – | – |
|  | KooKoo | SM-liiga | 18 | 1 | 3 | 4 | 10 | – | – | – | – | – |
|  | Calgary Wranglers | AHL |  |  |  |  |  |  |  |  |  |  |
| 4 kautta | yhteensä | SM-liiga | 168 | 8 | 20 | 28 | 109 | 4 | 0 | 0 | 0 | 0 |
| 1 kausi | yhteensä | Mestis | 10 | 3 | 5 | 8 | 14 | 2 | 1 | 1 | 2 | 0 |

Lähteet
-------

* Joni Jurmo The Internet Hockey Databasessa (englanniksi)
* Joni Jurmo Eurohockey-sivustolla (englanniksi)
* Joni Jurmo *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Joni Jurmo *Elite Prospects*. Everysport Media Group AB.  (englanniksi)
2. 1 2  Bell, Jurmo Join Wranglers *calgarywranglers.com*.  27.3.2024. Calgary Sports and Entertainment Corporation. Viitattu 30.3.2024. (englanniksi)
3. ↑  Elite Prospects - Jokerit U16 *eliteprospects.com*. Everysport Media Group AB. Viitattu 2.10.2020. (englanniksi)
4. ↑  Elite Prospects - Jokerit U18 *eliteprospects.com*. Everysport Media Group AB. Viitattu 2.10.2020. (englanniksi)
5. ↑  Mennander, Pasi: Jokerien Joni Jurmo nimettiin Nuorten SM-liigan helmikuun parhaaksi nuoreksi pelaajaksi *leijonat.fi*.  3.3.2020. Suomen Jääkiekkoliitto – Finlands Ishockeyförbund ry. Viitattu 2.10.2020.
6. ↑  JYP sopimuksiin tulevaisuuden tähtien ja paluumuuttajien kanssa *jypliiga.fi*.  26.3.2020. JYP Jyväskylä Oy. Viitattu 2.10.2020.
7. ↑  JYP kiinnitti kuusi uutta pelaajaa ja valmentajan Sveitsistä − Valmentajalegenda lähtee organisaatiosta *Jatkoaika.com*.  26.3.2020. Jatkoaika r.y. Viitattu 2.10.2020.
8. ↑  JYP - HIFK, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
9. ↑  JYP - HIFK, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
10. ↑  Jurmo ja Kalajanniska Mestis seuroihin lainasopimuksilla *jypliiga.fi*.  17.2.2021. JYP Jyväskylä Oy. Viitattu 17.2.2021.
11. 1 2  Petrus Palmu vahvistamaan Jukurien hyökkäystä – Saku Forsblom ja Joni Jurmo puolustukseen *jukurit.fi*.  3.5.2021. Jukurit HC Oy. Viitattu 3.5.2021.
12. ↑  HIFK - Jukurit, 28.9.2021 *liiga.fi*.  28.9.2021. Jääkiekon SM-liiga Oy. Viitattu 3.10.2021.
13. ↑  Jukurit - Ilves, 8.2.2022 *liiga.fi*.  8.2.2022. Jääkiekon SM-liiga Oy. Viitattu 8.2.2022.
14. ↑  Elite Prospects - Jukurit *eliteprospects.com*. Everysport Media Group AB. Viitattu 10.4.2023. (englanniksi)
15. ↑  Ilvekselle neljätoista pelaajasopimusta *ilves.com*.  8.5.2023. Ilves-Hockey Oy. Viitattu 14.6.2023.
16. ↑  Joni Jurmo KooKoohon – Rautanen Ilvekseen *kookoo.fi*.  4.1.2024. KooKoo Hockey Oy. Viitattu 4.1.2024.
17. ↑  Flames Make Deal With Canucks *nhl.com/flames*.  1.2.2024. Calgary Flames. Viitattu 30.3.2024. (englanniksi)
18. ↑  Kiviniemi, Konsta: Hirmuvireinen Canucks hankki Elias Lindholmin vaihtokaupassa – myös Joni Jurmon sekä Jussi Ahokkaan valmennettavan NHL-oikeudet kaupattiin *Jatkoaika.com*.  1.2.2024. Jatkoaika r.y. Viitattu 30.3.2024.
19. ↑  Flames Sign Joni Jurmo *nhl.com/flames*.  24.3.2024. Calgary Flames. Viitattu 30.3.2024. (englanniksi)
20. ↑  Touru, Ville: Ilveksen hylkäämä puolustaja­körmy teki NHL-sopimuksen *is.fi*.  25.3.2024. Sanoma Media Finland Oy. Viitattu 27.3.2024.
21. ↑  Joni Jurmo's ELC with Calgary. Both years (2024-25 & 2025-26): $775K salary/$75K signing bonus/$75K AHL *twitter.com*.  24.3.2024. Ryan Pike. Viitattu 30.3.2024. (englanniksi)